**Образац 12**

ВПД „Средњи Банат“ доо Зрењанин

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01.2020. до 30.06.2020.

 Зрењанин, 30.07.2020. године

 **I ОСНОВНИ СТАТУСНИ ПОДАЦИ**

Пословно име: ВПД „Средњи Банат“ доо Зрењанин

Седиште: Зрењанин, Слободана Бурсаћа 1а

Претежна делатност: 4291 – Изградња хидротехничких објеката

Матични број: 08041245

ПИБ: 101162585

Надлежно министарство: Министарство привреде/Министарство пољопривреде,водопривреде и шумарства.

Делатности друштва капитала су:

Претежна делатност друштва према Уредби о класификацији делатности је :

4291 – изградња хидротехничких објеката

Поред ове делатности друштво обавља и друге делатности, и то:

 0161 – услужне делатности у гајењу усева и засада

 0210 – гајење шума и остале шумарске делатности

 0220 – сеча дрвећа

 3600 – скупљање, пречишћавање и дистрибуција воде

 3700 – уклањање отпадних вода

 4120 – изградња стамбених и нестамбених зграда

 4211 – изградња путева и аутопутева

 4221 – изградња цевовода

 4299 – изградња осталих непоменутих грађевина

 4311 – рушење објеката

 4312 – припрема градилишта

 4322 – постављање водовод., канал., грејних и климат. система

 4399 – остали непоменути специфични грађевински радови

 7112 – инжењерске делатности и техничко саветовање

 8129 – услуге осталог чишћења

 8130 – услуге уређења и одржавање околине

На основу закона који уређује управљање водама, Друштво обавља водну делатност уређења водотока и заштиту од штетног дејства вода, као делатност од општег интереса , која обухвата следеће послове:

1. спровођење одбране од поплава и других облика заштите од штетног дејства вода;

2. старање о функционисању водних објеката и система;

3. одржавање регулационих и заштитних објеката и пратећих уређаја на њима;

4. одржавање хидромелиорационих система за одводњавање и наводњавање;

5. извођење санационих радова и хитних интервенција на заштитним и регулационим објектима;

6. праћење стања водних објеката.

Програм пословања Водопривредног привредног друштва „Средњи Банат“ д.о.о. Зрењанин за 2020. годину донела је Скупштина Друштва на седници одржаној 14. јануара 2020. године, а Влада Републике Србије дала сагласност 13. фебруара 2020. године („Сл.гласник РС“ бр.13/20).

У овом материјалу даје се Извештај о степену реализације Програма пословања Водопривредног привредног друштва „Средњи Банат“ д.о.о. Зрењанин за први квартал за 2020. годину. Обрасци су попуњени у складу са Правилником о обрасцима тромесечних извештаја о реализацији годишњег, односно трогодишњег програма пословања јавних предузећа („Сл.гласник РС“ бр.36/16).

**II ОБРАЗЛОЖЕЊЕ ПОСЛОВАЊА**

У периоду од 01.01. до 30.06.2020. године ВПД „Средњи Банат“ д.о.о. Зрењанин је обављало делатност према Програму пословања за 2020. годину.

**1. БИЛАНС УСПЕХА**

У Билансу успеха (Образац 1), позиција Пословни приходи (АОП 1001), мање је реализовано од планираног за 14.180.000,00 динара услед кашњења у закључењу уговора са купцима, пре свега проузрокованог ванредним стањем, а самим тим и кашњења у издавању фактура за реализоване радове на побољшању функционисања водних објеката.

Пословни расходи (АОП 1023), позиција трошкови материјала одступа од планиране реализације у мањем износу за 10.059.000,00 динара због мањег улагања у првом реду у ремонт механизације.

Пословни расходи (АОП 1024), позиција трошкови горива и енергије одступа од планиране реализације у мањем износу за 7.077.000,00 динара, пре свега због мањег обима радова на побољшању функционисања водних објеката.

Пословни расходи (АОП 1025), позиција трошкови зарада, накнада зарада и остали лични расходи одступа од планиране реализације у мањем износу за 13.983.000,00 динара, пре свега због мањег радног ангажовања највећег броја запослених, мањег фонда прековремених сати, мањих трошкова по основу превоза запослених на посао и са посла и дневница за службена путовања, узрокованих једним делом и проглашеним ванредним стањем.

Пословни расходи (АОП 1026), позиција трошкови производних услуга одступа од планиране реализације у мањем износу за 12.369.000,00 динара, пре свега због мањег ангажовања услуга од трећих лица .

Пословни расходи (АОП 1029), позиција трошкови нематеријални трошкови одступа од планиране реализације у мањем износу за 2.899.000,00 динара, пре свега због мањег обима пословања изазваног проглашењем ванредног стања.

Разлика Пословних расхода (АОП 1018) и Пословних прихода (АОП 1001) даје пословни губитак у износу 21.722.000,00 динара, који је мањи од планираног и приказује се увек у наведеном периоду због кашњења у почетку грађевинске сезоне која је узроковано највећим делом проглашеним ванредним стањем.

Финансијски приходи (АОП 1032) реализовани су у износу од 86.000,00 динара и највећим делом се састоје од прихода од камата и позитивних курсних разлика.

Финансијски расхода (АОП 1040) реализовани су у износу од 344.000,00 динара и највећим делом се састоје од расхода камата.

Остали приходи (АОП 1052) реализовани су у износу од 27.000,00 динара у мањем износу од планираног због мање реализације финансијских и осталих прихода.

**2. БИЛАНС СТАЊА**

У Обрасцу 1А биланс стања не бележе се већа одступања од планираних вредности осим на следећим позицијама:

Некретнине постројења и опрема (АОП 010) реализација је мања од планиране за 77.416,000,00 динара због мање реализације на позицији Постројења и опрема због мањих улагања у основна средства.

Одступање код Обртне имовине (АОП 043) у односу на планиране вредности у износу од 16,912.000,00 узроковано је пре свега повећаним залихама материјала, резервних делова, алата и ситног инвентара, као и кашњења у потписивању и реализацији уговора, а самим тим и каснијег издавања фактура купцима у земљи узрокованог пре свега проглашеним ванредним стањем, што је подразумевало.

Одступање код Других потраживања (АОП 060) у односу на планиране вредности разликује се зато што је обавеза по основу пореза на добит плаћена у већем износу у току 2019. Године, тако да је у 2020. години исказана као преплата- потраживање на позицији (АОП 060).

Одступање код Активних временских разграничења (АОП 070) у односу на планиране вредности разликује се зато што су дугорочне лизинг накнаде сторниране на дан 31.12.2019. године и због тога планирано стање на дан 31.12.2019. године износи 0 динара, а већ од 01.01.2020. године дугорочне лизинг накнаде се враћају.

Одступање код позиције Капитал (АОП 0401) у односу на планиране вредности разликује се зато што је нераспоређена добит из претходне године већа од планиране, а планирани губитак је већи од оствареног због смањења трошкова.

Одступање код позиције Дугорочне обавезе (АОП 0432) у односу на планиране вредности разликује се зато што планирана улагања у основна средства путем финансијског лизинга нису остварена.

Одступање код позиције Краткорочне финансијске обавезе (АОП 0443) у односу на планиране вредности разликује се зато што смо на дан 30.06.2020. године били у коришћењу револвинг кредита у износу 15.600.000,00 динара, у највећем делу због насталог ванредног стања у земљи и обуставе плаћања од стране купаца.

Код позиције (АОП 0449) Остале краткорочне финансијске обавезе одступања у односу на планиране вредности исказују се због мање реализације обавеза по финансисјком лизингу.

Одступање код позиције Примљени аванси (АОП 0450) у односу на планиране вредности разликује се у највећем делу због насталог ванредног стања у земљи и обуставе плаћања од стране купаца, а аванси се правдају у складу са динамиком из уговора која у насталој ситуацији није могла да се испоштује.

Одступање код позиције Обавезе из пословања (АОП 0451) у односу на планиране вредности у износу 14.123.000,00 динара, односи се на Добављаче у земљи и настало је због мање реализације расхода у односу на план.

Одступање код позиције Остале краткорочне обавезе (АОП 0459) у односу на планиране вредности разликује се и односи се на лична примања због колективног годишњег одмора у току јануара месеца 2020. године и државнних празника због чега је дошло до повећања просечне зараде у односу на планирану, због узимања у обзир просечне зараде за 12 месеци приликом исплата накнада.

Одступање код позиције Обавезе за остале порезе, доприносе и друге дажбине (АОП 0461) у односу на планиране вредности односи се на обавезе по основу пореза на имовину за целу годину.

**3. ИЗВЕШТАЈ О ТОКОВИМА ГОТОВИНЕ**

Одступање код Прилива готовине из пословних активности код позиције остали приливи из редовног пословања (АОП 3004) односи се на повраћај више исплаћених средстава на име теренског додатка из претходних година и наплате рефундације за боловања.

Одступање код Одлива готовине из пословних активности код позиције исплате добављачима и дати аванси (АОП 3006) односи се на више плаћених обавеза према добављачима, а на позицији зараде накнаде зараде и остали лични приходи (АОП 3007) одступање се односи на ефекат умањења зарада за децембар месец 2019. године који је плаћен у јануару 2020. године и на поменути обрачун накнаде зараде за годишњи одмор и државни празник.

Одступање код код позиције Одливи по основу осталих јавних прихода (АОП 3010) односи се на више плаћене обавезе по основу ПДВ-а и ефекта умањења за децембар 2019.године.

Одступање код позиције приливи готовине из активности финансирања (АОП 3025) односи се на прилив средстава по основу коришћења краткорочног револвинг кредита, као и отварања дугорочног кредита код НЛБ Банке у Јуну месецу.

**4. ТРОШКОВИ ЗАПОСЛЕНИХ**

Зараде и накнаде запослених исплаћене су са припадајућим порезима и доприносима у износу у оквиру планиране масе зарада.

Све позиције у Обрасцу 2 Трошкови запослених се налазе у оквиру планираних средстава, осим малог одступања код јубиларних награда.

**5. ДИНАМИКА ЗАПОСЛЕНИХ**

На крају другог квартала 2020.године (на дан 30.06.2020. године) било је запослено 154 запослена од тога 141 на неодређено време и 9 на одређено време, док су 4 лица ангажована по основу рада ван радног односа.

У другом кварталу 2020. године један запослени је отишао у старосну пензију, 2 запослена су прекинула радни однос због истека уговора о раду на одређено време, док је број ангажованих лица по основу рада ван радног односа 4, што је у свему у складу са планираном динамиком запошљавања.

**6. КРЕТАЊЕ ЦЕНА ПРОИЗВОДА И УСЛУГА**

**7. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

Друштво не користи субвенције и нема прихода из буџета. Друштво није буџетски корисник ни по једном основу и из тог разлога Образац 5 је празан.

**8. СРЕДСТВА ЗА ПОСЕБНЕ НАМЕНЕ**

Програмом пословања Водопривредног привредног друштва „Средњи Банат“ д.о.о. Зрењанин за 2020. годину нису планирана средства за спонзорство и остало.

У обрасцу број 6 постоји одступање код позиције донације због учесталих и многобројних захтева за донацијама, маса средстава за ове намене неће бити прекорачена на годишњем нивоу. Трошкови донација се односе на Фондацију Торонтал, Куглашки клуб Кристал, Ротари клуб, Синдикалну организацију и Стрељачки клуб Бечкерек, и у овом периоду је реализовано 106% планираног износа.

 Сва остала средства се налазе у оквиру планираних средстава.

**9. ИЗВЕШТАЈ О ИНВЕСТИЦИЈАМА**

Све позиције у Обрасцу 10 Извештај о инвестицијама се налазе у оквиру планираних средстава, уз напомену да је реализација остала на истом нивоу као и на крају првог квартала 2020. године, из разлога коришћења мораторијума на отплату кредита због проглашења ванредног стања.

**III ЗАКЉУЧНА РАЗМАТРАЊА И НАПОМЕНЕ**

Тржиште је у константној промени, тако да Друштво мора да прати промене и да тежи да се прилагоди условима и захтевима тржишта.

Специфични услови са којима се Друштво сусреће проистичу из чињенице да је Држава власник Друштва, а да средства за финансирање делатности од општег интереса нису обезбеђена тј. да је нерешено питање финансирања које би обезбедило трајност и сигурност обављања делатности. Водопривреда на територији Средњи Банат представља један од најкомплекснијих система од чијег стања директно зависи добробит свих грађана који живе и привређују на овој територији. Управо због комплексности и значаја водопривреде неопходно је обезбедити значајна финансијска средства за одржавање и унапређење таквог система.

Друштво се као понуђач услуга и радова од општег интереса и приватних услуга и радова, посебно водопривредних, појављује као понуђач у поступцима јавних набавки и након спроведених поступака приступа закључењу уговора о јавним набавкама, на основу којих је до висине средстава опредељених од стране Наручилаца дужно да обезбеди за грађане, привреду и остале субјекте јавног сектора на територији водне јединице Средњи Банат заштиту од штетног дејства вода, одвођење сувишних вода са земљишта, уређење водотока, изградњу водних објеката, безбедно коришћење водних објеката и сл.

Ресурсе за обављање своје делатности и реализацију планираних активности Друштво искључиво самостално обезбеђује на домаћем и евентуално иностраном тржишту кроз конкурсе, док избор добављача добара и услуга односно извођача радова спроводи кроз процедуре Закона о јавним набавкама.

Датум\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

 Потпис и печат